अगर देश के नेता लोग लापरवाही से हुए हादसों को अपने उपर लेकर इस्तीफा देने लगे तो इस तरह की दुर्घटनाएँ होनी बन्द हो जाएंगी। अभी कलकत्ता में हुए दोनों हादसों की नैतिक जिम्मेदारी लेते हुए यदि पं. बंगाल की मुख्यमंत्री ममता बनर्जी ने इस्तीफा दे दिया होता तो सरकारी स्तर पर भी और निजी क्षेत्रों में भी ऐसा संदेश पहुँचता कि वे सदा के लिए सावधान हो जाते। परन्तु दुर्भाग्य से इस देश की जनता को व्यवस्था के लिए कुर्बानी देनी ही पड़ती है। आम नागरिक की जान की कीमत सरकारी निगाह में कुछ भी नहीं है, अन्यथा इतनी बड़ी संख्या में हुई मौतों के लिए किसी को भी मृत्युदंड न मिलना क्या दर्शाता है?